Max Verstappen

Max Emilian Verstappen (født 30. september 1997) er en belgisk-nederlandsk racerfører som konkurrerer i Formel 1 for Red Bull Racing. Han har vunnet førermesterskapet 3 ganger, i 2021, 2022 og 2023. Da han debuterte i Australias Grand Prix 2015 var han 17 år og 166 dager gammel, og ble dermed den yngste føreren i sportens historie. Han er sønn av den tidligere F1-føreren Jos Verstappen.

Karriere

Gokart 
Verstappen begynte å kjøre gokart da han var 4½ år gammel. Han deltok i offisielle konkurranser fra 2005, da han kjørte Mini Junior-mesterskapet i hjemprovinsen Limburg. Året etter deltok han i det belgiske Minimax-Rotax-mesterskapet, som han vant tre år på rad, fra 2006 til 2008. I 2007 vant han også det nederlandske Minimax-Rotax-mesterskapet. I 2008 og 2009 kjørte han Minimax-klassen i Benelux Karting Series, og ble belgisk mester begge årene, i 2008 i kadettklassen og i 2009 i KF5-klassen.

I 2010 tok Verstappen steget opp til internasjonal karting, og kjørte for CRG. I KF3-klassen vant han umiddelbart WSK Euro Series og WSK World Series, samt den europeiske Bridgestone Cup. I CIK-FIA World Cup kom Verstappen på andreplass bak den mer erfarne Alexander Albon, og i CIK-FIA-Europamesterskapet ble han nummer fem. I 2011 forsvarte Verstappen sin mestertittel i KF3-klassen i WSK Euro Series. 2012 kom han på åttendeplass i KF1-klassen i CIK-FIA-Kartweltmeisterschaft. I KF2-klassen tok han andreplassen i CIK-FIA World Cup, sjetteplass i WSK Euro Series, og sikret seg mestertittelen i WSK Master Series. Verstappen vant opprinnelig også CIK-FIA-Europamesterskapet, men etter en straff falt han tilbake til tiendeplass. I 2013, som ble hans siste år i gokart, vant Verstappen de europeiske KF og KZ-mesterskapene. Han sikret seg deretter verdensmesterskapet i KZ1-klassen, den høyeste kategorien innen gokart, Varennes-sur-Allier i Frankrike.

Formel 3 

På slutten av 2013 gjennomførte Verstappen sine første tester med formelbiler. I sin Formel 3-debut oppnådde han dagens beste tid. Tidlig i 2014 deltok Verstappen i Florida Winter Series, hvor han tok tre pole position, vant to løp og sto på pallen i fem av de tolv løpene.

Han fikk deretter et førersete i det europeiske Formel 3-mesterskapet for Van Amersfoort Racing. Allerede i sin første løpsweekend tok han en andreplass, og i sitt sjette Formel 3-løp, på Hockenheim, tok han sin første seier. På Spa-Francorchamps og Norisring vant Verstappen alle tre løpene to påfølgende helger, og sikret seg dermed seks seire på rad. På grunn av sine gode resultater i sin første sesong innen formelbilracing, spesielt de tre seirene på Norisring under skiftende værforhold, ble han i august innlemmet i Red Bull Junior Team. Han hadde også tilbud fra Mercedes, Ferrari og Lotus. Ved sesongslutt hadde Verstappen i alt ti løpsseire, etter å ha vunnet på Nürburgring, Imola og Hockenheim, og tok til slutt tredjeplassen i mesterskapet. Han avsluttet sesongen med å kjøre for Van Amersfoort Racing i Macaos Grand Prix, hvor han tok en syvendeplass. Tidligere i sesongen vant han Zandvoort Masters, hvor han kjørte for Motopark Academy.

Formel 1

2014 
18. august 2014 kunngjorde Formel 1-konstruktøren Toro Rosso at Verstappen skulle være en av deres førere for -sesongen. I september 2014 mottok Verstappen sin superlisens, etter at han noen dager i forveien hadde tilbakelagt rundt 400 kilometer i en Toro Rosso STR7 under testing på Adria International Raceway. Han debuterte deretter for Toro Rosso den første fritreningen før Japans Grand Prix 2014. Han var da 17 år og tre dager gammel, den yngste som noen gang hadde deltatt i en Formel 1-løpshelg. Han kjørte senere også første fritrening før løpene i USA og Brasil.

Verstappen valgte å bruke 33 som sitt nummer på bilen.

2015 

I Australias Grand Prix 2015 startet Verstappen sitt første løp som Formel 1-fører som den yngste noensinne. Han var da 17 år og 166 dager gammel, og slo Jaime Alguersuaris tidligere rekord med nesten to år. I januar samme år hadde FIA lansert et nytt superlisenssystem for Formel 1, som vil heve aldersgrensen til 18 år fra og med 2016-sesongen, men Verstappen kom inn i sporten et år før den nye regelen blir gjeldende. 

I sitt første løp lå Verstappen an til å ta en poengplass, men måtte bryte etter en motorsvikt. I det neste løpet i Malaysia kvalifiserte Verstappen på sjette og kom i mål på sjuendeplass, og tok dermed sine første F1-poeng 17 år og 180 dager gammel, også det som den yngste noen gang.

Familie og nasjonalitet 
Max Verstappen kommer fra en motorsportfamilie. Hans far, Jos Verstappen, kjørte i Formel 1 fra 1994 til 2003. Hans mor, Sophie Kumpen, var aktiv innen gokart. Hans bestefar Paul Kumpen og hans onkel Anthony Kumpen var førere i GT-racing. Foreldrene var gift fra 1996 til 2008. Verstappen har belgisk og nederlandsk statsborgerskap. 

Selv om han ble født i den belgiske byen Hasselt med en nederlandsk far og en belgisk mor, bor i Belgia og reiser med belgisk pass, så valgte Verstappen å konkurrere med en nederlandsk racinglisens, ettersom han tilbrakte mesteparten av sin tid i gokart omringet av nederlandske mennesker men han vokste opp i Maaseik, en belgisk by like ved grensa til Nederland.

Resultater

Karriereoversikt 

* Sesongen pågår.

Fullstendige resultater Europeisk Formel 3-mesterskap 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Fullstendige Formel 1-resultater 
 Se også: Forklaring på F1-resultater

Noter til tabellene:
† - Føreren brøt løpet, men ble klassifisert ettersom han hadde fullført over 90% av løpsdistansen.
‡ - Halvparten av poengene ble tildelt under Belgias Grand Prix 2021 etter at under 75% av løpsdistansen ble fullført på grunn av kraftig regn.
P - pole position.
R - raskeste runde. 
* - Sesongen pågår.

Referanser

Eksterne lenker 
 
 

Nederlandske Formel 1-førere
Personer fra Hasselt